ddrg/super_eurlex huggingface dataset:
KIRJALLINEN KYSYMYS E-1870/02 esittäjä(t): Fernando Fernández Martín (PPE-DE) komissiolle. Etiopia.



Virallinen lehti nro 092 E , 17/04/2003 s. 0104 - 0104



KIRJALLINEN KYSYMYS E-1870/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe: Etiopia Voiko komissio laatia luettelon Etiopiassa toteutettavista hankkeista, joiden rahoitus hyväksyttiin maksettavaksi Euroopan unionin talousarviosta vuonna 2001? Mikä oli investointien kokonaissumma tänä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2791/02 esittäjä(t): Konstantinos Hatzidakis (PPE-DE) komissiolle. Työtapaturmien lisääntyminen Kreikassa.



Virallinen lehti nro 092 E , 17/04/2003 s. 0211 - 0212



KIRJALLINEN KYSYMYS E-2791/02 esittäjä(t): Konstantinos Hatzidakis (PPE-DE) komissiolle (4. lokakuuta 2002) Aihe: Työtapaturmien lisääntyminen Kreikassa Työtarkastusviraston esittämien tuoreiden tietojen mukaan näyttää siltä, että työtapaturmat ovat lisääntyneet Kreikassa. Onko komissiolla tietoja työtapaturmien määrästä kussakin EU:n jäsenvaltiossa? Onko se tyytyväinen työtapaturmien ehkäisemisessä sovellettuun toimintalinjaan Kreikassa? Anna Diamantopouloun komission puolesta antama vastaus (29. marraskuuta 2002) Komissio käynnisti vuonna 1990 hankkeen Euroopan työtapaturmatilastot (ESAW), jonka tarkoitus on yhdenmukaistaa työtapaturmiin liittyvät tilastotiedot. Vuodesta 1994 lähtien komissiolla on ollut käytössään yhdenmukaistettuja lukuja tästä aiheesta jäsenvaltioiden tasolla. On kuitenkin korostettava, että työtapaturmien raportointiprosentti vaihtelee paljon jäsenvaltioiden välillä ja että joidenkin raportointiprosentti on alle 50, mikä aiheuttaa tietojen vääristymistä ja vertailuvaikeuksia. Antamassaan tiedonannossa Työn ja yhteiskunnan muutoksiin sopeutuminen: Yhteisön uusi työterveys- ja työturvallisuusstrategia vuosiksi 20022006(1) 11. maaliskuuta 2002 komissio totesi, että yksi tavoitteista, joihin on pyrittävä yhdessä jäsenvaltioiden kanssa, on työtapaturmien ja ammattitautien jatkuva vähentäminen. Komissio katsoo, että työn laadun parantaminen(2), etenkin terveellinen ja turvallinen työympäristö, on keskeisenä osana omaksuttaessa kokonaisvaltaista lähestymistapaa työviihtyvyyteen. Niin ollen työolojen parantaminen on aina mahdollista jokaisessa jäsenvaltiossa, myös Kreikassa. (1) KOM(2002) 118 lopullinen. (2) Tavoite, jonka Euroopan unioni asetti Lissabonin Eurooppa-neuvostossa, maaliskuussa 2000.
KIRJALLINEN KYSYMYS E-1787/02 esittäjä(t): Camilo Nogueira Román (Verts/ALE) neuvostolle. Eurooppa-neuvoston puheenjohtajuuden suunniteltu uudistaminen.



Virallinen lehti nro 052 E , 06/03/2003 s. 0102 - 0102



KIRJALLINEN KYSYMYS E-1787/02 esittäjä(t): Camilo Nogueira Román (Verts/ALE) neuvostolle (24. kesäkuuta 2002) Aihe: Eurooppa-neuvoston puheenjohtajuuden suunniteltu uudistaminen Espanjan puheenjohtajakaudella on jokin aika sitten tullut julkisuuteen erinäisiä ehdotuksia Eurooppa-neuvoston nykyisen puheenjohtajajärjestelmän korvaamisesta. Järjestelmää muutettaisiin siten, että monta vuotta kestävää puheenjohtajuutta hoitaisivat aina useat, väestömäärältään suuret valtiot keskenään. Asia on tullut esille valmistelukunnan parhaillaan arvioidessa perussopimusten uudistamista. Pyrkimyksenä on laatia unionille perustuslaki, jossa määriteltäisiin toimielinten rakenne ja niiden väliset suhteet, Eurooppa-neuvosto mukaan lukien. Sen takia ei ole asianmukaista, että Eurooppa-neuvostossa käsiteltäviä, sen omaa rakennetta koskevia ehdotuksia ei ohjata suoraan valmistelukuntaan suosituksina, joita tämä elin voisi vapaasti pohtia. Mikä on neuvostossa käsiteltävinä olevien eri ehdotusten merkitys? Onko neuvoston ja valmistelukunnan väliset suhteet järjestetty niin, että tätä ensisijaisen tärkeää kysymystä käsitellään siten, että valmistelukunnalle annettua tehtävää kunnioitetaan? Vastaus (5. marraskuuta 2002) Puheenjohtajavaltion Sevillan Eurooppa-neuvostolle toimittamassa selvityksessä toimenpiteistä neuvoston valmistautumiseksi laajentumiseen ei ole esitetty erityisiä ehdotuksia neuvoston nykyisen puheenjohtajuusjärjestelmän korvaamiseksi, vaan siinä on kuvattu tärkeimmät tähän asti esitetyt vaihtoehdot ja korostettu sitä, että ne eivät sido valtuuskuntia eivätkä ole ainoita mahdollisia vaihtoehtoja. Tämän vuoksi Eurooppa-neuvosto on, lukuun ottamatta joitain käytännön hallintoon liittyviä toimenpiteitä, jotka eivät edellytä muutoksia perussopimukseen, hankkinut puheenjohtajuusjärjestelmän osalta tietoa meneillään olevasta keskustelusta ainoastaan kyseisen selvityksen perusteella, todennut yleisen valmiuden käsitellä kysymystä perusteellisemmin ja pyytänyt puheenjohtajavaltio Tanskaa huolehtimaan, että pohdinta voi jatkua, jotta joulukuussa 2002 kokoontuvalle Eurooppa-neuvostolle voitaisiin esittää aiheesta alustava selvitys. Koska konkreettisia ehdotuksia ei ole tehty, ei voida puuttua kysymykseen siitä, kuinka neuvoston ja valmistelukunnan väliset suhteet voitaisiin järjestää sellaisten ehdotusten tarkastelemista varten. Neuvosto sitoutuu kuitenkin tulevissa aloitteissaan kunnioittamaan kaikin tavoin valmistelukunnan asemaa ja tehtäviä sellaisina kuin ne on määritelty Laekenin julistuksessa.
KIRJALLINEN KYSYMYS E-1879/02 esittäjä(t): Fernando Fernández Martín (PPE-DE) komissiolle. Grenada.



Virallinen lehti nro 092 E , 17/04/2003 s. 0106 - 0106



KIRJALLINEN KYSYMYS E-1879/02 esittäjä(t): Fernando Fernández Martín (PPE-DE) komissiolle (28. kesäkuuta 2002) Aihe: Grenada Voiko komissio kertoa, mitä hankkeita Grenadassa rahoitettiin EU:n talousarviosta vuonna 2000? Voiko komissio ilmoittaa, mikä oli kaikkien tälle maalle vuoden 2000 aikana osoitettujen tukien kokonaismäärä? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2141/02 esittäjä(t): Fernando Fernández Martín (PPE-DE) komissiolle. Kenia.



Virallinen lehti nro 092 E , 17/04/2003 s. 0112 - 0112



KIRJALLINEN KYSYMYS E-2141/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Kenia Voisiko komissio kertoa, mille Keniaa koskeville hankkeille on myönnetty Euroopan unionin rahoitusta vuoden 2001 talousarviosta ja mikä on investointien kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1659/02 esittäjä(t): Emmanouil Bakopoulos (GUE/NGL) komissiolle. Euroopan elintarvikeviranomaisen henkilöstön valinta.



Virallinen lehti nro 052 E , 06/03/2003 s. 0085 - 0086



KIRJALLINEN KYSYMYS E-1659/02 esittäjä(t): Emmanouil Bakopoulos (GUE/NGL) komissiolle (11. kesäkuuta 2002) Aihe: Euroopan elintarvikeviranomaisen henkilöstön valinta Komissio esitteli tämän vuoden huhtikuussa kolmekymmentä henkilöä, jotka oli valittu Euroopan elintarvikeviranomaisen johtokuntaan. Näistä viisi on kuluttaja-asioiden alalta ja kuusi teollisuuden, maatalouden ja kaupan alalta. Valitettavasti yhtään ehdokasta ei ole elintarviketeollisuuden alalta, vaikka sellaisesta henkilöstä olisi elimelle suurta hyötyä. Näin ollen kysyn komissiolta: Mitä arviointiperusteita käyttäen nämä kolmekymmentä ehdokasta valittiin, ja aiotaanko tämä laiminlyönti korjata? David Byrnen komission puolesta antama vastaus (19. heinäkuuta 2002) Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 25 artiklassa(1) säädetään, että elintarviketurvallisuusviranomaisen johtokunnassa on neljätoista jäsentä, jotka neuvosto nimittää Euroopan parlamenttia kuultuaan komission laatimasta luettelosta, jossa on nimitettävien jäsenten määrää huomattavasti suurempi määrä ehdokkaita, sekä yksi komission edustaja. Komissio hyväksyi edellä mainitun luettelon 5. huhtikuuta 2002 valittuaan ehdokkaat asetuksessa (EY) N:o 178/2002 säädettyjen valintaperusteiden mukaisesti. Asetuksessa korostetaan, että nimittämisen perusteina on oltava korkeat pätevyysvaatimukset, alan laaja asiantuntemus ja samalla mahdollisimman laaja maantieteellinen jakauma unionissa. Asetuksen säädöksissä säädetään myös, että neljällä jäsenistä on oltava kuluttajia ja elintarvikeketjun muita sidosryhmiä edustaviin järjestöihin liittyvää kokemusta. Komission hyväksymässä luettelossa on kuusi sellaista ehdokasta, joilla on kuluttajia edustaviin järjestöihin ja kuusi sellaista ehdokasta, joilla on elintarvikeketjun muita sidosryhmiä edustaviin järjestöihin liittyvää kokemusta. Viimeksi mainituista kuudesta ehdokkaasta kahdella on myös elintarviketeollisuutta edustaviin järjestöihin, kahdella maanviljelijöitä edustaviin järjestöihin ja kahdella jakelijoita edustaviin järjestöihin liittyvää kokemusta. Komission luettelossa on siis ehdokkaita, joilla on kokemusta elintarviketeollisuudesta. On vielä tärkeää korostaa, että johtokunnan jäseniä ei nimitetä yksittäisen sidosryhmän edustajina. Heidät itse asiassa nimitetään yksityishenkilöinä, joiden on sitouduttava toimimaan itsenäisesti yhteisen edun hyväksi. (1) EYVL L 31, 1.2.2002.
KIRJALLINEN KYSYMYS E-2425/02 esittäjä(t): Alexandros Alavanos (GUE/NGL) komissiolle. Kreikkalainen puuvilla.



Virallinen lehti nro 052 E , 06/03/2003 s. 0164 - 0164



KIRJALLINEN KYSYMYS E-2425/02 esittäjä(t): Alexandros Alavanos (GUE/NGL) komissiolle (20. elokuuta 2002) Aihe: Kreikkalainen puuvilla Puuvillan tuotantotuesta annetun asetuksen (EY) N:o 1051/2001(1) täytäntöönpanon myötä kreikkalaisten puuvillantuottajien tulot vähenivät vuosina 20012002 dramaattisesti eli noin 30 prosentilla huolimatta siitä, että komission 24. heinäkuuta 2002 tekemän päätöksen perusteella tukea saanut tuotanto oli viimevuotista pienempi (1 246 000 tonnia vuonna 2002, kun se oli 1 272 000 tonnia vuonna 2001). Lisäksi täysin vaille tukea jäi 140 000 tonnia puuvillaa, josta siemeniä ei ole poistettu. Näiltä puuvillatonneilta tuottajat saavat vain kauppahinnan (70 drakhmaa). Kun otetaan huomioon, että näin suurta asetuksen muuttamisesta aiheutuvaa tulojen vähenemistä ei ole tapahtunut minkään muun yhteiseen markkinajärjestelyyn kuuluvan maataloustuotteen kohdalla ja että tämä muutos julkaistiin ja sai lainvoiman vasta paljon sen jälkeen kun tuottajat olivat jo tehneet kylvönsä, kysyn komissiolta seuraavaa: 1. Miten komissio aikoo puuttua kreikkalaisten puuvillantuottajien tämänvuotiseen huomattavaan tulojen vähentymiseen, jonka seurauksena tuhannet tuottajat ovat taloudellisissa vaikeuksissa ja kaikki puuvillan tuotantoalueet taloudellisessa ja sosiaalisessa ahdingossa? 2. Aikooko komissio tarkastella uudelleen taattuja kansallisia määriä ja yhteisvastuukerrointa, joista säädetään asetuksessa 1051/2001, jotta ne vastaisivat puuvillan tuotantomaiden tuotannollisia, taloudellisia ja sosiaalisia tosiseikkoja, jota myös Euroopan parlamentti on pyytänyt 15. helmikuuta 2001 tekemissään päätöksissä? 3. Aikooko komissio asettaa sakkojen nostamista ja vähimmäishinnan laskemista koskevat raja-arvot, jotta suuren tuotannon vuosina tuottajille turvataan vähimmäistulot ja he kykenevät selviytymään taloudellisista velvoitteistaan eivätkä joudu lopettamaan viljelytoimintaansa? (1) EYVL L 148, 1.6.2001, s. 3. Franz Fischlerin komission puolesta antama vastaus (27. syyskuuta 2002) Kreikan puuvillantuottajien tulojen väheneminen markkinointivuonna 2001/2002 johtuu pääasiassa siitä, että osa sadosta ei ollut tukikelpoinen, koska puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001 17 artiklan 3 kohdan mukaisia kansallisia toimenpiteitä ei ollut toteutettu. Sen lisäksi puuvillan tukijärjestelmän keskeisiin periaatteisiin on jo useiden markkinointivuosien ajan kuulunut se, että puuvillan, josta siemeniä ei ole poistettu, vähimmäishintaa alennetaan taattujen kansallisten määrien ylittyessä. Asetuksella (EY) N:o 1051/2001 perustetussa tukijärjestelmässä on vahvistettu vakauttajamekanismia ja siitä johtuvia seuraamuksia, jotta tuottajat eivät saattaisi markkinoille sellaisia määriä puuvillaa, että sillä olisi haitallisia ympäristövaikutuksia. Tämän ehkäisevän vaikutuksen säilyttämiseksi on tärkeää pitää asteittain kasvava sakkoprosentti mainitussa asetuksessa säädetyllä tasolla.
KIRJALLINEN KYSYMYS P-1984/02 esittäjä(t): Christopher Heaton-Harris (PPE-DE) komissiolle. Valmistelukunnan rahoitus.



Virallinen lehti nro 052 E , 06/03/2003 s. 0118 - 0118



KIRJALLINEN KYSYMYS P-1984/02 esittäjä(t): Christopher Heaton-Harris (PPE-DE) komissiolle (1. heinäkuuta 2002) Aihe: Valmistelukunnan rahoitus Kirjalliseen kysymykseen E-0486/02(1) (aihe: kansalaisyhteiskunta) liittyen, ja koska Euroopan tulevaisuutta käsittelevän valmistelukunnan työhön osallistuvien järjestöjen nimet on julkaistu Internetissä (http://europa.eu.int/futurum/forum_convention/organlist_en.htm list), voisiko komissio ilmoittaa, mitkä järjestöt ovat saaneet Euroopan yhteisön rahoitusta viimeksi kuluneiden viiden vuoden aikana? Voisiko komissio ilmoittaa kuinka paljon rahaa nämä yhteisön rahoittamat järjestöt ovat saaneet kunkin viiden vuoden aikana? Voisiko komissio ilmoittaa, mistä budjettikohdasta kukin järjestö sai/saa rahoituksensa? Mille järjestöille on korvamerkitty rahaa yhteisön talousarviosta? (1) EYVL C 28 E, 6.2.2003, s. 32. Michaele Schreyerin komission puolesta antama vastaus (12. elokuuta 2002) Komissio kiinnittää arvoisan parlamentin jäsenen huomiota siihen, että parlamentti saa vuosittain tiedot tukitoimiin varatuista määrärahoista (A-30) ja niiden täytäntöönpanosta ja että näin on toimittu viimeksi kuluneina viitenä vuotena. Arvoisan parlamentin jäsenen erityisen pyynnön osalta voidaan todeta, että komissiossa tutkitaan asiaa parhaillaan tarkemmin ja siihen annetaan täydentävä vastaus.
KIRJALLINEN KYSYMYS E-2243/02 esittäjä(t): James Nicholson (PPE-DE) neuvostolle. Molukkien turvallisuustilanne.



Virallinen lehti nro 092 E , 17/04/2003 s. 0146 - 0147



KIRJALLINEN KYSYMYS E-2243/02 esittäjä(t): James Nicholson (PPE-DE) neuvostolle (23. heinäkuuta 2002) Aihe: Molukkien turvallisuustilanne Väkivaltaiset aseistetut muslimiryhmät uhkaavat Malinon sopimuksella aikaansaatua haurasta rauhaa. Voiko neuvosto ilmoittaa, minkälaisia vetoomuksia presidentti Megawati Sukarnoputrille on esitetty toimenpiteistä, joihin on ryhdytty Jafar Umar Thalibin pidättämiseksi ja jäljittämiseksi sekä Malinon sopimuksen tehokkaaksi voimaan saattamiseksi? Vastaus (16.19. joulukuuta 2002) 1. Euroopan unioni ilmaisi 11. maaliskuuta 2002 antamassaan julkilausumassa tyytyväisyytensä Malinossa käytäviin rauhanneuvotteluihin Molukkien kristittyjen ja muslimiyhteisöjen välillä ja niitä seuranneeseen 11 kohdan julistukseen kaiken väkivallan lopettamiseksi Molukeilla. EU oli myös tyytyväinen Indonesian hallituksen toimintaan rauhanprosessin välittäjänä, kehotti molempia 11 kohdan julistuksen allekirjoittaneita osapuolia panemaan sen sisällön täysimääräisesti täytäntöön sekä kehotti Indonesian hallitusta toteuttamaan tarvittavat toimenpiteet häiritsijöitä vastaan, jotka pyrkivät keskeyttämään maakunnan käynnissä olevan rauhanprosessin. Lopuksi EU rohkaisi Indonesian hallitusta aloittamaan alueen kunnostamisen ja kehittämisen, jotta rauhanprosessi saisi enemmän yleistä kannatusta. 2. EU ei ole ottanut Jafer Umar Thalibin pidätystä ja oikeudenkäyntiä esille presidentti Megawatin kanssa, mutta se on säännöllisesti keskustellut Indonesian maakuntien, Molukit mukaan lukien, turvallisuustilanteesta Indonesian viranomaisten kanssa. EU:n edustustojen päälliköt ovat toistaneet EU:n tukevan Malinon sopimusta keskustellessaan Indonesian ulkoasianministerin kanssa, ja he seuraavat edelleen tiiviisti tilanteen kehittymistä alueella. EU tukee myös edelleen sopimusta käytännön toimin vahvistamalla hankeyhteistyötä Molukeilla ja Keski-Sulawesissa. 3. EU:n ja Indonesian ulkoasianministereiden 24. syyskuuta pidetyssä kokouksessa Kööpenhaminassa EU otti myös esille tilanteen useilla Indonesian alueilla, mukaan lukien Aceh, Papua ja Molukit.
KIRJALLINEN KYSYMYS E-2139/02 esittäjä(t): Fernando Fernández Martín (PPE-DE) komissiolle. Jamaika.



Virallinen lehti nro 092 E , 17/04/2003 s. 0111 - 0112



KIRJALLINEN KYSYMYS E-2139/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Jamaika Voisiko komissio kertoa, mille Jamaikaa koskeville hankkeille on myönnetty Euroopan unionin rahoitusta vuoden 2001 talousarviosta ja mikä on investointien kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1742/02 esittäjä(t): Camilo Nogueira Román (Verts/ALE) komissiolle. Eurooppa-neuvoston puheenjohtajuus ja Euroopan komission puheenjohtajuus.



Virallinen lehti nro 092 E , 17/04/2003 s. 0088 - 0089



KIRJALLINEN KYSYMYS E-1742/02 esittäjä(t): Camilo Nogueira Román (Verts/ALE) komissiolle (19. kesäkuuta 2002) Aihe: Eurooppa-neuvoston puheenjohtajuus ja Euroopan komission puheenjohtajuus Joidenkin jäsenvaltioiden (mm. Yhdistyneen kuningaskunnan ja Espanjan) pääministerit ovat ehdottaneet Eurooppa-neuvoston puheenjohtajuusjärjestelyn uudistamista siten, että valittaisiin yksi pysyvä useamman vuoden tehtäviään hoitava puheenjohtaja, mikä on ristiriidassa Euroopan komission tiedonannossa Euroopan unionin suunnitelma esittämän kannan kanssa, jossa jopa ehdotetaan korkean edustajan ja ulkosuhteista vastaavan komission jäsenen toimien yhdistämistä komission sisällä. Kun otetaan huomioon tämä komission kanta, mitä mieltä se on kyseisten pääministereiden esittämästä puheenjohtajuutta koskevasta uudistuksesta? Romano Prodin komission puolesta antama vastaus (1. elokuuta 2002) Komissio on pannut mielenkiinnolla merkille Eurooppa-neuvoston puheenjohtajuusjärjestelyn uusimiseksi tehdyt eri ehdotukset. Koska uudistukset edellyttävät perustamissopimusten muuttamista, niitä on tarkasteltava Euroopan unionin tulevaisuutta käsittelevässä valmistelukunnassa. Komissio ilmaisee aikanaan tässä yhteydessä kantansa eri ehdotuksiin ja ottaa silloin erityisesti huomioon tarpeen saada aikaan yhtenäinen toimielinrakenne. Koska keskustelua tulevasta toimielinrakenteesta ei ole vielä käyty syvällisemmin, tässä vaiheessa on vaikea ottaa kantaa tietyissä ehdotuksissa esitetyihin yksittäisiin seikkoihin.